Hage Geingob - Wikipedia
Hage Gottfried Geingob (gebore op 3 Augustus 1941) is 'n Namibiese politikus wat sedert 2015 as derde president van Namibië dien. Hy het as eerste minister van Namibië tussen 2012 en 2015 asook tussen 1990 en 2002 gedien, nadat dié land van Suid-Afrika onafhanklik geword het. Sedert 2017 beklee hy ook die amp as president van SWAPO, Namibië se regerende party, en hy was minister van handel en industrie vanaf 2008 tot 2012.
Hage Geingob tydens sy inhuldiging as president in 2015
3de President van Namibië
Nickey Iyambo (2015–2018)
Nangolo Mbumba (2018–hede)
4de Eerste minister van Namibië
4 Desember 2012 – 21 Maart 2015
1ste Eerste minister van Namibië
21 Maart 1990 – 28 Augustus 2002
8 April 2008 – 4 Desember 2012
3 Augustus 1941 (1941-08-03) (78 jaar oud)
Otjiwarongo, Suidwes-Afrika (tans Namibië)
Priscilla Geingos (huwelik in 1967; geskei)
Loini Kandume (1993–2008)
Monica Geingos (2015–hede)
Die Britse konserwatiewe politikus Henry Bellingham ontmoet Hage Geingob in 2011
Aangesien die presidentskap in Namibië tot twee termyne beperk is, het president Hifikepunye Pohamba in 2015 teruggetree, en Geingob, as SWAPO se adjunkpresident, het sy plek as SWAPO se presidentskapskandidaat ingeneem. Geingob is in November 2014 deur 'n oorweldigende meerderheid tot president van Namibië gekies. Op 21 Maart 2015, Namibië se 25ste onafhanklikheidsdag, is hy ingesweer as derde president van dié land.
Weereens kandidaat tydens die presidentsverkiesing van November 2019 word Geingob herkies met 56,3% van die uitgebragte stemme, van 86% wat hy vyf jaar gelede behaal het. Panduleni Itula, dissidentskandidaat van Swapo, hoof van die Landless Movement (LPM) van Bernadus Swartbooi, kry 30% van die stemme. Die opposisieleier McHenry Venaani van die Populêre Demokratiese Beweging (PDM), voorheen naby Suid-Afrika se apartheid, het 5,3 persent van die stemme verower. Die Swapo behaal dus 65% van die setels in die Nasionale Vergadering, en versuim om 'n tweederde-meerderheid te kry soos in die vorige wetgewer.
Geingob is op 11 September 1993 met Loini Kandume, 'n sakevrou, in Windhoek getrou. Dit was 'n hoë-profiel huwelik en het gelei tot twee kinders, 'n dogter en 'n seun. Geingob het in Mei 2006 'n egskeiding-proses teen sy vrou begin, en hy is in Julie 2008 'n voorlopige egskeidingsbevel toegestaan. Op 16 Februarie 2015 is hy met Monica Kalondo getrou.
Die Hage Geingob-rugbystadion in Windhoek is na hom genoem.
Hage Geingob (middel regs) by die ondertekening van 'n ooreenkoms met die Russiese Federasie in 2009. Die destydse president Dmitri Medwedef is links agter en die Namibiese president Hifikepunye Pohamba regs agter
In 1980 die Palmes Academiques (Luitenant) van die Franse regering in erkenning van waardevolle dienste in onderwys.
In 1987 die Omugulugwombashe-medalje (SWAPO) vir dapperheid en lang diens.
In 1994 die LL.D. Honoris Causa by deur die Columbia Kollege, Illinois.
In 1994 die tweede hoogste orde in Kuba, Carlos Manuel de Cespedes.
In 1994 die Orde van die Son, 1ste Klas deur die Regering van Namibië vir die verskaffing van uitstaande politieke leierskap.
In 1995 die LL.D. (Doktorsgraad in Reg) Honoris Causa deur die Universiteit van Delhi, Indië.
In 1997 die LL.D. (Doktorsgraad in Reg) Honoris Causa deur die Universiteit van Namibië.
In 1998 die Doktorsgraad in Humane Letters (Honoris Causa) deur die Amerikaanse Universiteit in Rome.
In 1998 verkose voorsitter van die 14de vergadering van kundiges op die Verenigde Nasies se program in Openbare Administrasie en Finansies.
In 2004 aangestelde lid van die Internasionale Raad van Goewerneurs van die Sentrum vir Internasionale Bestuur-innovasie (CIGI) van Kanada.
In 2006 aangestel as lid van die Trustco Group Holdings raad van direkteure – die grootste Namibiese konglomeraat tot op datum.
In 2015 is die Orde van Welwitschia Mirabilis tydens sy inhuldiging op 21 Maart 2015 as Namibië se derde demokraties verkose president deur die voormalige president Hifikepunye Pohamba aan hom verleen.
↑ (en) Webwerf oor Geingob op die Namibiese parlement se webwerf.
↑ (de) az.com.na: Hage Geingob ist 70 geworden, Allgemeine Zeitung, 5 Augustus 2011, besoek op 21 Maart 2015.
↑ (de) az.com.na: Geingob wieder Premier, Allgemeine Zeitung, 5 Desember 2012, besoek op 21 Maart 2015.
↑ (en) OFFICIAL ANNOUNCEMENT OF FINAL ELECTION RESULTS OF THE 2014 PRESIDENTIAL AND NATIONAL ASSEMBLY ELECTIONS
↑ (en) namibian.com.na: Namibia inaugurates President Hage Geingob, The Namibian, 21 Maart 2015, besoek op 21 Maart 2015.
↑ (en) namibian.com.na: Geingob marriage on rocks, The Namibian, 24 Julie 2008, besoek op 21 Maart 2015.
↑ (en) namibian.com.na: Geingob, Monica say 'I do, The Namibian, 16 Februarie 2015, besoek op 21 Maart 2015.
Wikimedia Commons het meer media in die kategorie Hage Geingob.
(en) Hage Geingob op Facebook
Hifikepunye Pohamba President van Namibië
2015–hede Opgevolg deur
Hifikepunye Pohamba President van SWAPO
2017–hede Opgevolg deur
Nahas Angula Eerste minister van Namibië
2012–2015 Opgevolg deur
Nuwe amp Eerste minister van Namibië
1990–2002 Opgevolg deur
Immanuel Ngatjizeko Minister van Handel en Industrie
2008–2012 Opgevolg deur
Ontsluit van "https://af.wikipedia.org/w/index.php?title=Hage_Geingob&oldid=2109345"
Last edited on 9 Januarie 2020, at 07:52